《感事六首 其三》
明代·顾梦圭

昭阳前殿玉树枝，荣华不奈秋风吹。庆云甘露永乖隔，凤管鸾箫增我悲。

千金买得相如赋，岂识人心难转移。君不见楚江文鳞巧相接，复使龙阳泪承睫。

作者简介：（1500—1558）明苏州府昆山人，字武祥，号雍里。嘉靖二年进士。授刑部主事，累官至江西右布政使，未赴任，疏请致仕。为人敦厚，嗜文学，常闭门读书，自奉如寒素。有《就正编》、《疣赘录》。